S p r á v a
o výsledku kontroly 

Na základe plánu kontrol na II. polrok 2011 a v súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov vykonal Útvar hlavného kontrolóra mesta Košice v čase od 28. 06. 2011 do 15. 07. 2011 kontrolu nakladania s majetkom a vybraných položiek príjmov a výdavkov v Materskej škole Bernolákova 14, Košice za obdobie roka 2009 a 2010.
Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov ani interných predpisov vydaných na ich základe. V dôsledku toho sa vypracoval záznam o výsledku následnej finančnej kontroly.
                                                                        
Kontrolou bolo preverené :

I.	Nakladanie s majetkom

Materská škola (ďalej len MŠ) je preddavkovou organizáciou bez právnej subjektivity zriadená mestom Košice. Referát školstva, športu a mládeže Magistrátu mesta Košice zabezpečuje vecné a finančné nakladanie s majetkom materskej školy. Materská škola užíva majetok mesta v rozsahu vymedzenom v delimitačnom protokole. 
Kontrolovaný subjekt má zriadený preddavkový účet č. 0442489106 vedený v Dexia banka Slovensko, a.s., na ktorom vedie všetky príjmy a výdavky. Preddavková organizácia vedie peňažný denník pohybu všetkých finančných prostriedkov, ktorého kópiu zasiela každý štvrťrok mestu Košice.

Preddavky poskytnuté MŠ za obdobie rokov 2009 a 2010 udáva nasledujúca tabuľka:

Ukazovateľ	Rok 2009	Rok 2010	
Preddavok MMK	4 285,00	4 400,00	
Poplatky MŠ	5 378,89	5 143,33	
Výdavky	4 276,91	4 397,84	

Súčasťou MŠ je aj školská jedáleň, ktorá zabezpečuje stravovanie. Školská jedáleň má zriadený prevádzkový účet č. 0497961009 vedený v Dexia banka Slovensko, a.s., na ktorý mesto Košice zasiela preddavky. Preddavky boli poskytnuté v roku 2009 vo výške 1172,- EUR a v roku 2010 vo výške 998,- EUR. Finančné prostriedky boli použité na nákup čistiacich, ochranných pomôcok a na splátky za plyn. 

II.	Inventarizácia majetku

Ročná inventarizácia majetku a záväzkov bola vykonaná za rok 2009 a 2010 na základe príkazu riaditeľa MŠ zo dňa 16. 12. 2009 a 16. 12. 2010. Fyzická inventarizácia všetkých druhov finančného, hmotného a nehmotného majetku a záväzkov bola vykonaná k 31. 12. príslušného roka. Na inventarizáciu majetku bola menovaná inventarizačná komisia.
Z dokladov predložených ku kontrole – záznamy z inventarizačných komisii vyplýva, že neboli zistené rozdiely medzi účtovným a fyzickým stavom. Peňažné prostriedky (pokladňa) boli v priebehu rokov inventarizované štyri-krát do roka v zmysle zákona o účtovníctve.  
Materská škola a školská jedáleň pri MŠ vykonala inventarizáciu majetku, záväzkov a zásob za obdobie rokov 2009 a 2010 v súlade s § 29 a 30 zákona č. 431/2002 Z. z. o účtovníctve. 

Košice, 25. 07. 2011

       Ing. Hana Jakubíková
Hlavný kontrolór mesta Košice

-Text správy neprešiel jazykovou úpravou -